### Resume

Der er tidligere blevet givet orienteringer om trafikafviklingen til og fra stadionområdet på [adresse] i sammenhæng med en udvidelse af [adresse] til fire spor, og en ombygningen af krydset [adresse]. Forvaltningen giver en orientering om den nyeste trafikanalyse.

### Sagsfremstilling

På baggrund af borgermødet den 20. oktober 2020 på [adresse] besluttede Teknisk Udvalg, at igangsætte en trafikanalyse for stadionområdet for at belyse de trafikale konsekvenser ved forskellige trafiksaneringer ved [adresse]. Forud for analysen besluttede udvalget desuden at igangsætte udvidelse af krydsene ved [adresse]Jægervænget og [adresse]Boe Nielsen.

Disse krydsombygninger er gennemført. Krydsombygninger har udvidet kapaciteten for afvikling af trafik fra Jægervænget og Elias Jørgensen vej væsentligt. Konkret er der en fordobling af kapaciteten for afvikling af venstresvingende ud på [adresse] i hvert signalomløb.

En ændring af trafikafviklingen har fokus på at forbedre trafiksikkerheden, da der er registreret en del uheld både ved krydset [adresse] og [adresse]. Samtidig vil en ændring give mulighed for en væsentlig bedre trafikafvikling på [adresse] og fra [adresse] videre til Havneruten. For at belyse de reelle trafiksikkerhedsmæssige og trafikafviklingsmæssige forbedringer og konsekvenser anbefales igangsat et trafikforsøg i området.

Forvaltningen giver en gennemgang på mødet af den nyeste trafikanalyse for stadionområdet set i sammenhæng med trafikafviklingen til og fra stadionområdet på [adresse] og krydset [adresse].

Samtidig ønskes igangsat en prøvehandling for at iagttage de faktiske ændringer i trafikafviklingen. Prøvehandlingen indebærer lukning for venstresvingende ud på [adresse] fra [adresse] og Stadion Alle, samt lukning for venstresvingende fra [adresse] ind på [adresse]. Der anbefales en prøveperiode på 4 måneder.

Sagens historik

Teknisk udvalg behandlede den 26. marts 2020 punkt nr. 63, Anlægsbevilling - Opgradering af Havneruten - etape 1 - [adresse].

Teknisk udvalg behandlede den 21. april 2020 punkt nr. 73, [adresse]. Her gives en orientering om trafikken fra [adresse] i forbindelse med en eventuel ombygning af krydset [adresse].

Teknisk udvalg behandlede den 5. maj 2020 punkt nr. 102, [adresse] - supplerende oplysninger. Her gives yderligere oplysninger til punkt nr. 73.

Teknisk udvalg behandlede den 27. oktober 2020 punkt nr. 216, evaluering af borgermøde - [adresse]. Her evalueres borgermødet afholdt den 20. oktober 2020 om trafikafvikling i stadionområdet med fokus på [adresse].

Byrådet godkendte den 28. april 2021 punkt nr. 82, anlægsbevilling – udvidelse af bro, [adresse] og vejdel. Her gives der anlægsbevilling til udvidelse af [adresse] fra broen og frem til [adresse].

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

En forbedret trafikafvikling til og fra stadionområdet i sammenhæng med bedre trafikafvikling på [adresse] og krydset [adresse] vil give en øget fremkommelighed og mindre tomgang for bilisterne.

### Teknik- og Miljødirektøren indstiller,

|  |  |
| --- | --- |
| at | trafikanalysen tages til efterretning, og |
| at | prøvehandling igangsættes. |

### Beslutning

Godkendt.